PPS พุ่งกระฉูด 14% เสี่ยงถูกเทขายหลังทะลุเป้า 0.36 บ.“ดีบีเอสฯ” ชี้ราคาเต็มมูลค่า
PPS พุ่งกระฉูด 14% เสี่ยงถูกเทขายหลังทะลุเป้า 0.36 บ.“ดีบีเอสฯ” ชี้ราคาเต็มมูลค่า
15 ก.พ. 2564

ผู้สื่อข่าวรายงานว่า บริษัท โปรเจค แพลนนิ่ง เซอร์วิส จำกัด (มหาชน) หรือ PPS ณ เวลา 11.39 น. อยู่ที่ระดับ 0.49 บาท บวก 0.06 บาท หรือ 13.95% ด้วยมูลค่าซื้อขาย 4.01 ล้านบาท  ราคาหุ้นนิวไฮในรอบเกือบ 8 เดือน โดยเทียบตั้งแต่หุ้นยืนที่ระดับ 0.49 บาท เมื่อวันที่ 19 มิ.ย.63

บล.ดีบีเอสฯ ระบุในบทวิเคราะห์ว่า คาดผลประกอบการไตรมาส 4/63 กำไรปกติอยู่ที่ 4.2 ล้านบาท แต่ยังไม่รวมการตั้งขาดทุนในบริษัทลูกที่ประมาณ 10 ล้านบาท หากมีการตั้งในไตรมาสนี้คาดว่าไตรมาส 4/2563 ขาดทุนสุทธิ 5.8 ล้านบาท
คาดรายได้ไตรมาส 4/2563 ทรงตัวที่ระดับ 106 ล้านบาท ลดลง 1.3% เทียบช่วงเดียวกันของปีก่อน และ โต 3.7% เทียบไตรมาสก่อนหน้า คาดอัตรากำไรขั้นต้นไตรมาส 4/2563 อยู่ที่ 24.6% จากไตรมาส 3/2563 ที่ 23.5% และงวดเดียวกันของปีก่อนไตรมาส4/2562 ที่ 24.6% คงคำแนะนำ เต็มมูลค่า ราคาพื้นฐานใช้ P/BV ที่ 1 เท่า ปี 2021 อยู่ที่ 0.36 บาท